【墨超】馬薩特蘭普馬斯和氣生財
2024年04月05日 17:15
東網電視
更多新聞短片
FC馬薩特蘭主場迎戰普馬斯。(Getty Images)
聽朝墨超次循環獨腳戲,FC馬薩特蘭主場迎戰普馬斯。兩軍都狀態麻麻,明顯係海軍鬥水兵格局,邊隊都靠唔住,而且近年碰頭堅旺打和,不妨再追分頭較高嘅和波。(周六早上9時開賽)
先睇睇聯賽形勢,各隊已經打咗13輪,打多4輪就完成常規賽,而前10名則可以進身季後賽,馬薩特蘭依家排緊第14位,距離第10位嘅瓜達拉哈拉7分,進身季後賽機會唔高,相反第11位嘅普馬斯只差2分,爭入季後賽尚未絕望。因此對馬薩特蘭嚟講,今場只係例行公事,球隊近5場都輸咗3場,冇鬥心兼缺態。
另邊廂,普馬斯雖然仍有機會爭入季後賽,但狀態差到冇朋友,近5場只得2和3負,其中有3場更加食白果,攻不銳守不穩。普馬斯最大問題係客場例腳軟,今季墨超次循環踢咗6輪作客,只得2和4負未贏過,仲要入得4球咁大把,係其中一支作客入波最少球隊,單計近3場作客更加輸晒,作客表現慘不忍睹。翻查紀錄,雙方近5次正面交鋒,竟然有4次係握手言和,既然兩隊都冇態欠贏波本錢,今場隨時又和氣收場,一於直取和局。
更多賠率: